તાલિબાને દુનિયાને ખુલ્લી ધમકી આપી, કહ્યું- જો તમને અફઘાનિસ્તાનથી કોઈ ખતરો નથી જોઈતો તો જલ્દી કરો આ કામ
તાલિબાનના પ્રવક્તા ઝબીઉલ્લા મુજાહિદે દાવો કર્યો હતો કે, તાલિબાને તેમની માન્યતા માટેની તમામ શરતો પૂરી કરી છે અને દુનિયા તેમને કોઈને કોઈ રીતે ઓળખશે.
તાલિબાને (Taliban) 15 ઓગસ્ટના રોજ અફઘાનિસ્તાન (Afghanistan) પર કબજો કર્યો હતો. અફઘાનિસ્તાનમાં સતત માનવાધિકારનો ભંગ થઈ રહ્યો છે. તાલિબાને (Taliban) આંતરરાષ્ટ્રીય સમુદાયને (International Community) ચેતવણી આપી હતી કે જો તેઓ અફઘાનિસ્તાનથી કોઈ ખતરો નથી ઈચ્છતા તો વિશ્વએ સંગઠનને માન્યતા આપવી જોઈએ.
એક મીડિયા રિપોર્ટ અનુસાર શનિવારે એક પ્રેસ કોન્ફરન્સમાં તાલિબાનના પ્રવક્તા ઝબીઉલ્લાહ મુજાહિદે (Zabiullah Mujahid) કહ્યું તાલિબાનને એક જવાબદાર પક્ષ તરીકે જોવું જોઈએ. અફઘાનિસ્તાન પર કબજો કર્યા પછી તાલિબાને વચગાળાની સરકારની જાહેરાત કરી હતી. પરંતુ તે હજુ પણ આંતરરાષ્ટ્રીય સમુદાય તરફથી માન્યતાની રાહ જોઈ રહ્યું છે.
અફઘાનિસ્તાન પર કબજો કર્યાને બે મહિના વીતી ગયા છે. પરંતુ પાકિસ્તાન અને ચીન જેવા કેટલાક પસંદગીના દેશોને બાદ કરતાં અન્ય કોઈ દેશે તાલિબાન સાથે સંબંધો વધારવાની કોઈ આતુરતા દર્શાવી નથી. અત્યારે અફઘાનિસ્તાનમાં માનવાધિકારની સ્થિતિ પર આંતરરાષ્ટ્રીય સમુદાયની નજર છે.
તેનું ધ્યાન હાલમાં યુદ્ધગ્રસ્ત દેશમાં માનવતાવાદી કટોકટી ઘટાડવા પર કેન્દ્રિત છે. સંભવિત ચેતવણી તરીકે મુજાહિદે કહ્યું કે તાલિબાન અન્ય દેશોના જોખમોને ટાળવા માટે કોઈ જવાબદારી લેશે નહીં સિવાય કે તેઓ આંતરરાષ્ટ્રીય સમુદાય દ્વારા માન્યતા પ્રાપ્ત કરે.
તાલિબાનના પ્રવક્તાએ શું કહ્યું?
ઝબીઉલ્લા મુજાહિદે કહ્યું કે, આંતરરાષ્ટ્રીય માન્યતા દ્વિપક્ષીય જરૂરિયાત છે. તાલિબાનના પ્રવક્તાએ કહ્યું, અમે પહેલા અમેરિકા સામે લડ્યા, કારણ કે તેઓ અમને ભૂતકાળમાં ઓળખતા ન હતા. જો તાલિબાનને માન્યતા આપવામાં નહીં આવે તો તે અફઘાનિસ્તાન, ક્ષેત્ર અને વિશ્વની સમસ્યાઓમાં વધારો કરશે. મુજાહિદે તમામ દેશોને અફઘાનિસ્તાનમાં તેમના રાજદ્વારી મિશનને સક્રિય કરવા પણ કહ્યું હતું.
યુરોપિય સંઘ અફઘાનિસ્તાનમાં રાજદ્વારી મિશન શરૂ કરશે
અફઘાનિસ્તાનના ઈસ્લામિક અમીરાતને માન્યતા આપવાના પ્રશ્નો વચ્ચે તાલિબાન રાજદ્વારીઓએ પાકિસ્તાનમાં અફઘાનિસ્તાનના મિશનમાં કામ કરવાનું શરૂ કર્યું છે. દરમિયાન, યુરોપિયન યુનિયન પણ મહિનાઓમાં અફઘાનિસ્તાનમાં તેના રાજદ્વારી મિશનને ફરીથી ખોલવાની આશા રાખે છે, કારણ કે તે નવી તાલિબાન સરકાર સાથે તેની સંબંધ વધારવા માંગે છે.
તમને જણાવી દઈએ કે, અમરુલ્લા સાલેહે ટ્વિટર પર લખ્યું, નંગરહારમાં લગ્નની પાર્ટીમાં સંગીત વગાડતા તાલિબાન લડવૈયાઓએ 13 લોકોની હત્યા કરી નાખી. માત્ર નિંદા કરીને આપણે ગુસ્સો વ્યક્ત કરી શકતા નથી. 25 વર્ષ સુધી પાકિસ્તાને તેમને અફઘાન સંસ્કૃતિને નષ્ટ કરવા અને અમારી ધરતી પર કબજો કરીને કટ્ટર ISI શાસન સ્થાપિત કરવાની તાલીમ આપી હતી. જેઓ અત્યારે પોતાનું કામ કરી રહ્યા છે.